|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ****KLINIČKI CENTAR VOJVODINE**21000 Нови Сад, Хајдук Вељкова 1, Војводина, Србија21000 Novi Sad, Hajduk Veljkova 1, Vojvodina, Srbijaтеl: +381 21/484 3 484[www.kcv.rs](http://www.kcv.rs), e-mail: tender@kcv.rs |

Број: 194-18-О/3

Дана: 22.08.2018.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 194-18-О -** **Набавка медицинске опреме I за потребе клиника Клиничког центра Војводине**

**ПИТАЊA ПОТЕНЦИЈАЛНОГ ПОНУЂАЧА:**

“Предмет: „Захтев за додатним информацијама или појашњењима конкурсне документације, Отворени поступак број 194-18-0".

Поштовани,

Детаљним читањем конкурсне документације, увидели смо захтеве, посебно у делу Обрасца техничке спецификације, који онемогућавају представника водећег светског произвоћача ЦТ скенера да учествује у поменутој набавци, па Вам сугеришемо да размотрите наше предлоге и сугестије и у складу са тим измените конкурсну документацију, како следи:

**ПАРТИЈА БР.1 - набавка ЦТ-а 64-слајсног са две радне станице за клинику за радиологију**

1. **Ставка: Детектор**

Тачка 11: Број детекторских елемената у једном реду најмање 800. Питање: Да ли је за Наручиоца прихватљиво понудити број детекторских редова у једном реду најмање 768, јер разлика од 32 детекторска елемента нема неки клинички значај, а притом је брзина узорковања мин. 4608 пројекција у 360 степени?

1. **Ставка: Детектор**

**Тачка 13. Укупна активна детекторска дужина (покривеност, колимација), у субмилиметарском моду у „3" правцу и изоцентру при аксијалном скенирању без померања најмање 40 мм.**

Скенирање у аксијалном режиму са широким детектором без померања пацијент стола има значајне мане и може бити примењив само на ограничен број прегледа. Аксијално скенирање са великим детектором има добар квалитет слике у централном слојевима, али на периферији детектора просторна резолуција је значајно лошија, услед различитих појединачних и „сопе беат" артефакта. Велика област детектора је оптимална за скенирање органа са мање од 16 цм покривености у „3" оси.

Неки прегледи, на пример крвних судова код ЦТ ангиографија (више од 85% 4Д ЦТА) захтевају већу област скенирања, па се стога свакако мора извршити померање пацијент стола.

Сваки произвођач је на свој начин развио технологију, која не би требало да буде лимитирајући фактор, ако једно такво технолошко решење доводи до истих или чак бољих клиничких резултата. Дефинишући на овај начин поменути захтев, Наручилац елиминише водећег светског произвођача медицинске опреме.

Имајући све наведено у виду, предлажемо наручиоцу измену захтева тако да тачка 13. сада гласи:

*Тачка 13. Укупна активна детекторска дужина (покривеност, колимација), у субмилиметарском моду у „3" правцу и изоцентру при аксијалном скенирању без померања стола најмање 38 мм.*

Јер разлика од 2 мм не представља клинички значај за корисника апарата.

1. **Ставка: Детектор**

**Тачка 15. Аквизиција динамичких студија са покривеношћу до 78мм.**

Питање; Да ли је за наручиоца прихватљиво понудити покривеност од чак 10 цм за

перфузионе студије главе и тела?

1. **Ставка: РТГ Цев**

**Тачка 18. Најдуже време спиралног скенирања најмање 100с**

Питање: Да ли је за Наручиоца прихватљиво понудити систем са најдужим временом спиралног скенирања од 80 с, јер се практично и најкомпликованије процедуре и перфузије изводе за знатно мање времена од захтеваног?

**ПАРТИЈА БР.2 - набавка ЦТ-а са скопијом 16-слајсног са радном станицом за клинику за радиологију**

1. Детаљним читањем предметних минималних техничких захтева за Партију бр 2 увидели смо да се нигде не могу пронаћи захтеви за ЦТ флуороскопију, а која се захтева у самом наслову партије, па сугеришемо Наручиоцу да тај захтев уврсти у минималне техничке карактеристике како следи: ЦТ флуороскопија у реалном времену са 10 фрејма по секунди и матрицом слике 512 х 512 за извођење биопсија и осталих интервентних процедура.
2. **Ставка: Пацијент сто:**

**Тачка 4: Опсег вертикалног померања стола у распону од најмање од 450 - 800 тт или више**

Питање: Да ли је за Наручиоца прихватљив опсег вертикалног померања стола ураспону од 460 - 790 мм?

Појашњење: Разлика од 1 цм у најнижем и 1 цм у највишем положају нема никакав клинички значај.

1. **Ставка: Генератор**

Тачка 8: Реална (не ефективна) снага генератора: најмање 50 кW

Питање: Да ли је за Наручиоца прихватљиво понудити најновије технолошко решење последње генерације које поседује генератор максималне снаге од 32 kW, што је евивалентна вредност генератору од 80 kW уз итеративну реконструкцију САФИРЕ? Појашњење: Претпостављамо да је Наручиоцу од највеће важности да приликом прегледа пацијената добије најквалитетнију слику ради прецизног постављања дијагнозе уз минималну могућу дозу зрачења коју прими пацијент? Познато је да је доза у директној корелацији са снагом генератора, напоном и јачином струје. ЦТ скенери старије технологије раде управо на том принципу - већа снага генератора омогућава и квалитетнију слику, али и већу дозу за пацијента.

Уколико је Наручиоцу значајно да добије слику изузетног квалитета, а при том да не озрачи пацијента прекомерном дозом, зашто не би прихватио другачије технолошко решење неких произвођача, ако је добијени квалитет слике исти или бољи?

Напомињемо да и приликом прегледа крупнијих пацијената, за добијање одговарајуће слике, не утиче само јачина генератора, већ и струја, напон итд. Такође молимо Наручиоца да прецизно дефинише које су то потребе које баш задовољава номинална снага генератора од 50 kW, а не 48 kW*,* или 40 kW/, 32 kWитд.

**8.** **Ставка: Кућиште - гентри**

**Тачка 11: Нагиб (тилт) гентрија, најмање ±30°.**

Питање: Сименс је, као светски лидер и иноватор ЦТ скенера развио посебну технологију, помоћу које код савремених ЦТ скенера нема потребе за механичким тилтом гентрија. Имајући у виду да је једина сврха механичког тилта могућност избегавања осетљивих органа приликом скенирања (очни нерв), да ли је за Наручиоца прихватљиво понудити посебно технолошко решење 1-ТШ, које даје исти резултат? Наиме, опција 1-ТЈ11 редукује кораке радног процеса без потребе за механичким тилтом гентрија, док истовремено омогућава флексибилне реконструкције слике у било којој равни у ЗД уз избегавање осетљивих органа, као што је очни живац.

Напомињемо да тилт гентрија није ни у каквој корелацији са позиционирањем пацијента већ искључиво за избегавање осетљивих органа, а прихватањем ове технологије само повећавате конкурентност на тржишту јер омогућавате већем броју потенцијалних понуђача да доставе своје понуде.

**Сугеришемо наручиоцу да ову Тачку измени тако да она сада гласи:**

**Нагиб (тилт) гентрија, најмање ±30 или еквивалентно технолошко решење, у**

**зависности од технологије произвођача.**

**9.** **Ставка: Детектор**

**Тачка 15: Број детекторских редова, најмање 24.**

**Питање: Да ли је за Наручиоца прихватљиво понудити систем са 16 редова детектора?**

Појашњење: Обзиром да Наручилац захтева најмање 16 дијагностичких слојева по ротацији, односно да само 16 детекторских редова генеришу слику, очигледно је да ће 8 редова детектора бити „неискоришћени" приликом аквизиције и представљају „чист" трошак у постгарантном одржавању, јер је опште позната чињеница да су срце скенера вакуумски елементи (рендгенска цев и детектори), а који су и најскупљи. Нејасно како 8 додатних такозваних НЕАКТИВНИХ детекторских редова утичу на квалитет дијагностичке слике и перформансе понуђеног система, као и због чега су му неопходни.

**10.** **Ставка: Детектор**

Тачка 17: Најкраће време скенирања ( 360 степени), максимално 0,6 секунди Питање: Да ли је за наручиоца прихватљиво понудити Најкраће време за једну пуну ротацију скенирања (360 степени), не дуже од 0,8 секунди?

Појашњење: Брзина ротације је значајна код постизања веће покривености приликом спиралног скенирања, међутим то није једини параметар који је релевантан, већ на брзину прегледа и покривеност утиче број аквизиционих слојева, пич фактор, дебљина аквизиционог слоја, најдуже време спиралног скенирања.

Сугеришемо Наручиоцу да прихвати нашу сугестију, јер само брзина ротације није мерило веће и брже покривености код прегледа, поготово када се ради о вредности разлике од 0.2 секунде, штоје практично неприметно

**11**. **Ставка: РТГ цев**

**Тачка 19: Реални, номинални топлотни капацитет аноде цеви (не ефективни), најмање 5.0 МН1Ј или више**

Питање: Да ли је за Наручиоца прихватљиво понудити - реални топлотни капацитет аноде цеви 3.5 МНU што је еквивалент са 8.75 МНU са итеративном реконструкцијом САФИРЕ, јер се таква рендгенска цев у току експолатације понаша, као да јој је топлотни капацитет 8.75 МНU, што је много више од захтеваног, не греје се, не треба јој пауза између 2 прегледа да се охлади.

На овај начин Наручилац не би ограничио конкуренцију и више потенцијалних понуђача би могло да учествује у предметној Јавној набавци.

Везано са тим, нејасан је став Наручиоца, да за струју рендгенске цеви прихвата ефективну вредност саме струје под тачком 10, што је такође „нереална" вредност струје већ се рендгенска цев само „понаша" као да може да произведе такву струју, а Наручилац не прихвата исту медодологију за капацитет рендгенске цеви.

Стога, сугеришемо Наручиоцу да буде доследан у својим захтевима и ставовима и или свуда захтева само номиналне, реалне, а не ефективне вредности или допусти и таква технолошка решења, али по свим параметрима.

**12**. **Ставка. Оператерска конзола са основним алатима**

**Тачка 25: Капацитет диска: најмање 700.000 слика, у матрици 512 х 512.**

Питање: Да ли је за Наручиоца прихватљиво понудити: Капацитет диска, најмање

297.500 слика у матрици 512X512?

* 1. Ставка: Оператерска конзола са основним алатима

Тачка 27: Брзина стандардне реконструкције минимално 20 слика у секунди Питање: Да ли је за Наручиоца прихватљиво понудити - Брзина реконструкције најмање 13 слика у секунди?

* 1. **Ставка: Напредни алати**

**Тачка 36: СТ колоноскопија - Техника која омогућује „виртуелну дисекцију" дебелог црева развијањем или одвијањем дуж централне линије и приказивањем дела дебелог црева за преглед**

Питање: Да ли је за наручиоца прихватљиво понудити софтвер за витуелну ендоскопију, којим се омогућава виртуелно кретање кроз тубуларне структуре у ЗД уз константну корелацију са 3 МПР прказом, са могућношћу ротације фиксне тачке, зумирања, ротације?

Појашњење: Како сте ову опцију захтевали на операторској конзоли, која служи техничарима за рад и управљање прегледом, а опште позната чињеница је да техничари не раде виртуелну дисекцију дебелог црева, већ доктори, сугеришемо Вам да ову опцију захтевате на додатним дијагностичким радним станицама, односно процесним станицама за лекаре.

Како би Наручилац у потпуности испоштовао чл.10. 2ЈИ (Начело обезбеђивања конкуренције), потребно је да омогући и другим потенцијалним понуђачима партиципирање у предметној Јавној набавци, изменом минималних техничких карактеристика и тиме максимално уштедео буџет предвиђен за исту.

Надамо се да ћете прихватити наше сугестује и предлоге и на тај начин нама, а и другим потенцијалним понуђачима, омогућити учествовање у предметној јавној набавци.”

**ОДГОВОРИ НАРУЧИОЦА:**

**ПАРТИЈА БР. 1**

1. Наручилац не прихвата предлог потенцијалног понуђача. Број детекторских елемената, као рецептора слике, за наручиоца представљају изузетно битан параметар који одређује и сам њен квалитет. Квалитет дијагностичке слике представља битну функционалност на коју, у управо сразмерном односу, утиче и број детекторских елемената у једном реду. Наручилац остаје при свом захтеву.
2. Наручилац прихвата сугестију потенцијалног понуђача и мења свој захтев који сада гласи:

"Укупна активна детекторска дужина (покривеност, колимација), у субмилиметарском моду у “3” правцу и изоцентру при аксијалном скенирању без померања најмање 38 мм."

1. Наручилац не прихвата предлог потенцијалног понуђача јер није спреман дискриминисати потенцијалне понуђаче повећавајући дискриминаторске услове.
2. Наручилац није спреман снизити своје захтеве и угрозити квалитет решења које захтева. Тражени параметар је битан наручиоцу у реализацији захтевних дијагностичких процедура. Већи број произвођача испуњава тражени захтев, те наручилац остаје при свом захтеву.

**ПАРТИЈА БР. 2**

1. Наручилац истиче да је предмет јавне набавке систем за компјутеризовану томографију који мора испуњавати минималне техничке карактеристике наручиоца. Наручилац није спреман прихватити предлог потенцијалног понуђача и изменити конкурсну документацију. Наручилац неће одбити понуде потенцијалних понуђача који у свом решењу понуде и више него што је тражено техничком документацијом. Наручилац остаје при свом захтеву.
2. Наручилац прихвата предлог потенцијалног понуђача и мења своју конкурсну документацију која сада гласи:

"Опсег вертикалног померања стола у распону од најмање од 460-790 mm или више."

1. Поред квалитета слике, наручиоцу је изузетно важно добијање решења које поседује веће могућности у погледу реализације већег броја процедура и достизања адекватних параметара експозиције за различите типове дијагностичких процедура. Генератор реалне снаге од мин. 50 kW управо задовољава све потребе за радом и обављањем дијагностичких процедура са којима се наручилац сусреће у свом свакодневном и будућем раду. Тендерском документацијом је наручилац предвидео и тражио од потенцијалних понуђача нуђење засебне итеративне реконструкционе софтверске технике којом се смањује шум, односно смањује доза зрачења. Такође је за одобрена средства захтевао решење које поседује најмање 50 kW снагу генератора јер је то управо минимални захтев који испуњава потребе наручиоца. На тржишту система за компјутеризовану радиографију постоје системи различитих произвођача који, уз остале тражене услове, испуњавају реалну снагу генератора од 50 KW, 55kW, 70kW, 72KW, 80 kW итд. те наручилац није спреман да за опредељена средства и реалне захтеве за обављањем већег броја процедура снижава своје захтеве и прилагођава га једном одређеном моделу једног одређеног произвођача. Наручилац остаје при својим захтевима.
2. Наручилац прихвата сугестију потенцијалног понуђача и мења свој захтев у:

"Нагиб (тилт) гентрија најмање +/-30° или одговарајуће технолошко решење, у зависности од технологије произвођача."

1. Број детекторских редова тражених конкурсном документацијом у великој мери утиче на квалитет дијагностичке слике као и на саме перформансе понуђеног система за компјутеризовану томографију. Без обзира на број тражених дијагностичких слојева које потенцијални понуђач помиње, број детекторских редова који је већи од траженог минимума испуњавају сви водећи произвођачи система за компјутеризовану томографију. Наручилац остаје при свом захтеву.
2. Наручилац не прихвата предлог потенцијалног понуђача. Пуна ротација скенирања значајно утиче на смањење времена скенирања пацијента, већу покривеност спиралног скенирања па самим тим и на примљене дозе као и могућности боље визуелизације регије од интереса. Сви водећи произвођачи поседују системе за компјутеризовану томографију који једну пуну ротацију скенирања реализују и за мање времена од траженог, те наручилац није спреман прихватити сугестију потенцијалног понуђача.
3. Наручилац не прихвата захтев потенцијалног понуђача. Капацитет аноде РТГ цеви је за наручиоца од изузетне важности јер он представља реални капацитет оптерећења коју једна од кључних компоненти система за компјутеризовану томографију може поднети. Капацитет РТГ цеви је наручиоцу битан и због саме природе РТГ цеви која се временом троши, тако да њен реални капацитет представља и осликава њену особину издржљивости и дуготрајности у раду. Такође топлотни капацитет аноде је наручиоцу битан и због саме продуктивности као и могућности обраде већег броја дијагностичких процедура у свакодневном раду. Наручилац напомиње да на тржишту постоје решења различитих произвођача која испуњавају тражени захтев наручиоца, те наручилац остаје при свом првобитном захтеву.
4. За наручиоца је прихватљиво понудити капацитет диска од 700.000 слика у матрици 512x512. Наручилац истиче да сви водећи произвођачи испуњавају тражени услов те остаје при свом захтеву.
5. За наручиоца је прихватљиво понудити стандардну реконструкцију од мин. 20 слика у секунди. Имајући у виду да наручилац има потребу збрињавања хитних и ургентних стања, његова потреба је и већа брзина стандардне реконструкције. Сви водећи произвођачи испуњавају тражени захтев, те наручилац остаје при истом.
6. Својом конкурсном документацијом наручилац није ограничио потенцијалне понуђаче у нуђењу напредних функционалности на операторској конзоли или на дијагностичким радним станицама. Наручилац ће прихватити понуде потенцијалних понуђача који нуде напредне алате или на операторској конзоли или на радним станицама или пак и на операторској конзоли и на радним станицама, јер не жели ограничавати потенцијалне понуђаче у избору своје понуде. Наручилац не прихвата предлог потенцијалног понуђача јер не жели ограничавати конкуренцију, или пак условљавати потенцијалне понуђаче у избору свог решења. Наручилац остаје при свом захтеву.

 С поштовањем,

*Комисија за јавну набавку 194-18-О*